钦定古今图书集成/明伦汇编/闺媛典/第312卷 > 皇清四十五 > 顾士伟妻归氏
## 钦定古今图书集成/明伦汇编/闺媛典/第312卷 > 皇清四十五 > 顾士伟妻归氏

按《长洲县志》：“归氏，顾士伟妻。乡饮宾，归隆引女。年十六适顾，能襄理家事，如老妇。当姑嫜意。当析箸时，翁欲以祖居世业𢌿其仲，氏迎其意，赞夫，悉让其弟，别治宅以营生计。夫寻死，其房复为有力者攫去。氏躬为畚筑，构室于祖舍旁，甃石艺柳，东西蔚然相望。所遗二子三女，竭蹶嫁娶，如夫生时。族有凌其孤者，谔” 谔以正论折之，闻者心服，门祚得以不坠。康熙初，郡守旌表。